open-index/open-wikipedia-markdown huggingface dataset:
பூவைபாளையம்

thumb

**பூவைபாளையம்** ("சித்தக்காட்டூர்") என்பது இந்தியாவில் தமிழ்நாட்டின் திண்டுக்கல் மாவட்டத்தில் உள்ள ஒரு கிராமமாகும்.

இது அருகிலுள்ள நகரமான வேடசந்தூரிலிருந்து சுமார் 8 கி.மீ. தொலைவிலும், மாவட்டத் தலைமையகமான திண்டுக்கல் நகரத்திலிருந்து 22 கி.மீ. தொலைவிலும் உள்ளது.

கிராமவாசிகள், முருங்கைக்காய், வெங்காயம், மிளகாய், நெல்லிக்காய், தக்காளி, கத்திரிக்காய், புகையிலை மற்றும் பருப்பு வகைகள் ஆகியவற்றை முதன்மையாகப் பயிரிடும் விவசாயிகளாவர். கிராமவாசிகள் கொங்கு வெள்ளாள கவுண்டர் சமூகத்தைச் சேர்ந்தவர்கள். பூவைபாளையமானது, ஒட்டன்சத்திரம் வட்டத்தின் கீழ் அதே தொகுதியில் உள்ளது.

## புவியியல்
பூவைபாளையம் 10°31′51′′N, 77°53′55′′E  என்ற புவியியல் ஆள்கூறுகள் கொண்டு அமைந்துள்ளது. பூவைபாளயம், புது தில்லியிலிருந்து சுமார் 2,500 கி.மீ., மும்பையிலிருந்து 1,350 கி.மீ., சென்னையிலிருந்து 450 கி.மீ., பெங்களூரிலிருந்து 360 கி.மீ. மற்றும் கோயம்புத்தூரிலிருந்து 140 கி.மீ., மதுரையிலிருந்து 80 கி.மீ. தொலைவில் உள்ளது. இது மலைகளால் சூழப்பட்டுள்ளது.

## மக்கள்தொகை
2001 இந்திய மக்கள்தொகைக் கணக்கெடுப்பின்படி, பூவைபாளையம் 700 பேர் மக்கள் தொகையைக் கொண்டிருந்தது. மக்கள்தொகையில் ஆண்கள் 55 சதவீதமாகவும், பெண்கள் 45 சதவீதமாகவும் உள்ளனர். பூவைப்பாளையம் சராசரி கல்வியறிவு விகிதம் 71 சதவீதமாகும்; இது தேசிய சராசரியான 59.5 சதவீதத்தை விட அதிகமாகும். மக்கள்தொகையில் இரண்டு சதவீதம் பேர் ஆறு வயதிற்குட்பட்டவர்கள்.

## போக்குவரத்து
பூவைபாளையத்தில் நேரடியாக இணைக்கும் பொதுப் போக்குவரத்து எதுவும் இல்லை. மக்கள் பொதுவாக கிராமத்திற்கு வெளியே பயணிக்க தங்கள் சொந்த வாகனங்களைப் பயன்படுத்துகின்றனர். அருகிலுள்ள பொதுப் போக்குவரத்து ஒரு கிலோமீட்டர் தொலைவில் உள்ளது.

## கோயில்கள்
இப்பகுதியில் பல இந்துக் கோயில்கள் உள்ளன.

* ஸ்ரீ விநாயகர் கோயில்
* ஸ்ரீ குப்பண்ணா சுவாமி கோயில்
* ஸ்ரீ கன்னிமார் கோயில்
* ஸ்ரீ கருமலை பெருமாள் கோயில் (கருமலை உச்சியில்) 
* ஸ்ரீ கல்லம்பரை கன்னிமார் கோயில் (செங்காட்டுத் தோட்டம்).

## வங்கிகள்

* இந்தியன் ஓவர்சீஸ் வங்கி (சாலையூர் சந்திப்பு)
* பேங்க் ஆஃப் இந்தியா (புளியமரத்துகோட்டை)
* ஸ்டேட் பாங்க் ஆப் இந்தியா (வேடசந்தூர்)
* தமிழ்நாடு வணிக வங்கி (வேடசந்தூர்)
* கனரா வங்கி (வேடசந்தூர்)
* கரூர் வைஸ்யா வங்கி (வேடசந்தூர்)
* இந்தியன் வங்கி (வேடசந்தூர்).

## கல்வி
கிராமத்தில் ஒரு தொடக்கப் பள்ளி இருந்தது. ஆனால் குறைந்த மாணவர் சேர்க்கை காரணமாக அது நிரந்தரமாக மூடப்பட்டுள்ளது.

## குறிப்புகள்

பகுப்பு:திண்டுக்கல் மாவட்டத்தில் உள்ள கிராமங்கள்
பகுப்பு:Coordinates on Wikidata
பகுப்பு:Pages using gadget WikiMiniAtlas
மதுபர்னா தாக்கூர்

**மதுபர்னா தாக்கூர்** (*Madhuparna Thakur*) என்பவர் இந்திய அரசியல்வாதியும் மேற்கு வங்காளத்தைச் சேர்ந்த சட்டமன்ற உறுப்பினரும் ஆவார். இவர் அகில இந்திய திரிணாமுல் காங்கிரசு கட்சியின் உறுப்பினர் ஆவார். திரிணாமுல் காங்கிரசு மாநிலங்கவை உறுப்பினர் மம்தா பாலா தாக்கூரின் மகள் மதுபர்னா தாக்கூர்.

மதுபர்னா சூலை 2024-இல் நடைபெற்ற பாக்தா சட்டமன்றத் தொகுதியின் இடைத்தேர்தலில் அகில இந்திய திரிணாமுல் காங்கிரசு கட்சியின் சார்பில் போட்டியிட்டு வெற்றி பெற்றார். 25 வயதில் சட்டமன்ற உறுப்பினராகத் தேர்ந்தெடுக்கப்பட்ட இவர், மேற்கு வங்கச் சட்டமன்ற வரலாற்றில் மிக இளைய சட்டமன்ற உறுப்பினர் ஆவார். பாக்தா சட்டமன்ற உறுப்பினர் பிசுவாசித் தாசு பதவிவிலகியதால் இடைத்தேர்தல் நடைபெற்றது. பாக்தா சட்டமன்றத் தொகுதி இடைத்தேர்தலில் 33,455 வாக்குகள் வித்தியாசத்தில் மதுபர்னா வெற்றி பெற்றார். மதுபர்னா 1,07,706 வாக்குகளும், பாஜகவின் பினய் குமார் பிசுவாசு 74,251 வாக்குகளும் பெற்றனர்.

## கல்வி
மதுபர்னா தாக்கூர் இளம் அறிவியல் விலங்கியல் பட்டதாரி ஆவார். இவரின் கணவர் மறைந்த கபில்கிருஷ்ண தாக்கூர் ஆவார்.

## மேற்கோள்கள்

பகுப்பு:மேற்கு வங்காள சட்டமன்ற பெண் உறுப்பினர்கள்
பகுப்பு:அகில இந்திய திரிணாமுல் காங்கிரசு அரசியல்வாதிகள்
பகுப்பு:வாழும் மக்கள்
பி.என். குமார்

**பி.என். குமார்** (*B. N. Kumar*) இந்திய இராணுவத்தில் படைத்துறைப் பணித்தலைவராகப் பணியாற்றிய ஓர் அதிகாரியாவார். பக்ரா நங்கல் திட்டம், பியாசு அணை மற்றும் பியாசு சட்லெச்சு இணைப்பு திட்டத்தின் செயல்பாடு மற்றும் பராமரிப்பை நிர்வகிக்கும் அரசு நிறுவனமான  பக்ரா பியாசு மேலாண்மை வாரியத்தின் தலைவராக இருந்தார். 1988 ஆம் ஆண்டு நவம்பர் மாதம் 7 ஆம் தேதியன்று சண்டிகரில் பயங்கரவாதிகளால் சுட்டுக் கொல்லப்பட்டார். கிளர்ச்சியின் போது சீக்கிய போராளிகளால் கொல்லப்பட்ட மிக உயர்ந்த இராணுவ வீரராக இவர் கருதப்படுகிறார்.

## மேற்கோள்கள்

பகுப்பு:1988 இறப்புகள்
பகுப்பு:படுகொலைகள்
பகுப்பு:சீக்கியத் தீவிரவாதம்
இரீனா பானர்ஜி

**இரீனா பானர்ஜி** (Rina Banerjee:பிறப்பு 1963) ஓர் இந்திய-அமெரிக்கக் கலைஞரும் மற்றும் சிற்பியும் ஆவார். இவர் தற்போது நியூயார்க் நகரில் வசித்து வருகிறார்.

## இளமை வாழ்க்கையும் தொழிலும்
இரீனா பானர்ஜி, மேற்கு வங்காளத்தின் கொல்கத்தாவில் ஓர் வங்காளக் குடும்பத்தில் 1963 ஆம் ஆண்டில் பிறந்தார். இலண்டன் மற்றும் நியூயார்க்கில் வளர்ந்தார். தற்போது, அமெரிக்காவில் வசித்து வருகிறார்.  ஓமியோபதி மருத்துவரான தனது தாத்தா சிகிச்சையளிக்கும்போது தான் பார்த்து தனது கலைக்கான உத்வேகம் பெற்றதாக ஒரு நேர்காணல்களில் குறிப்பிட்டுள்ளார். இவரது தாத்தாவுடன் இவர் சென்ற பல படங்கள் மற்றும் காட்சிகளை இவர் படைத்துள்ளார். மேலும் அவரது கலைப் படைப்புகளில் காணலாம். தனது கலைப்படைப்புகள் நிலையானதாக இல்லாமல் எப்போதும் மாறிக்கொண்டே இருக்க விரும்புகிறார். 1995 ஆம் ஆண்டில் யேல் பல்கலைக்கழகத்தின் கலைப்பள்ளியில் ஓவியம் மற்றும் அச்சுத் தயாரிப்பில் முதுகலைப் பட்டம் பெற்றார். பின்னர், ஒகையோ கேஸ் வெஸ்டர்ன் ரிசர்வ் பல்கலைக்கழகத்தில் பல்பகுதியப் பொறியியலில் இளம் அறிவியல் பட்டம் பெற்றார். பிராங்க்ஸ் கலை அருங்காட்சியகம், விட்னி அமெரிக்கன் கலை அருங்காட்சி மற்றும் பிற குறிப்பிடத்தக்க அருங்காட்சியகங்களில் இவரது படைப்புகள் காட்சிக்கு வைக்கப்பட்டுள்ளன.

## மேற்கோள்கள்

## வெளி இணைப்புகள்
*Rina Banerjee at Artsy.net
*Rina Banerjee at ULAN
*Rina Banerjee at the Whitney Museum of American Art

பகுப்பு:அமெரிக்க இந்தியர்கள்
பகுப்பு:இந்தியப் பெண் ஓவியர்கள்
பகுப்பு:1963 பிறப்புகள்
பகுப்பு:வாழும் மக்கள்
நபிர்

**நபிர்** (இந்தோனேசியம்: *Nabire*; ஆங்கிலம்: *Nabire; District of Nabire*) என்பது இந்தோனேசியா, மத்திய பப்புவா மாநிலம், நபிர் பிராந்தியத்தில் உள்ள ஒரு மாவட்டம்; மற்றும் ஒரு நகரமாகும். நியூ கினியின் மேற்கு முனையில் அமைந்துள்ளது. இந்த நகரம் நபிர் பிராந்தியத்தின் நிர்வாக மையமாகவும் செயல்படுகிறது.

இந்த நகரம் தௌவு அதுரூரே வானூர்தி நிலையத்தால் *([[:en:Douw Aturure Airport|Douw Aturure Airport]])* சேவை செய்யப்படுகிறது.

## நிலவியல்

இந்த நகரம் நியூகினி தீவின் வடக்கு கடற்கரையில் சந்திரவாசி விரிகுடாவில் *([[:en:Cenderawasih Bay|Cenderawasih Bay]])* அமைந்துள்ளது.

நபிர் மாவட்டத்தின் எல்லைகள் பின்வருமாறு:

* வடக்கு - அமைதிப் பெருங்கடல்
* தெற்கு - நுமாமுரம் நீரிணை, துவைரி விரிகுடா, வோண்டாமா விரிகுடா
* மேற்கு - வோண்டமா விரிகுடா
* கிழக்கு -  சந்திரவாசி விரிகுடா

## மக்கள்தொகை
### சமயம்
மத்திய புள்ளியியல் நிறுவனத்தின் தரவுகளின் அடிப்படையில், நபிர் மாவட்டத்தில் வசிப்பவர்களின் சமயங்கள் பன்முகத்தன்மை கொண்டுள்ளன. நபிர் மாவட்டத்தில் பின்பற்றப்படும் சமயங்களின் விழுக்காடு: 

* 61.45% கிறித்தவம்
** 48.65% சீர்திருத்த கிறித்தவம்
** 12.80% கத்தோலிக்கம்
* 8.20% இசுலாம் 
* 0.21% இந்து
* 0.14% பௌத்தம்

## காலநிலை

நபிர் நகரம். வெப்பமண்டல மழைக்காடு காலநிலையைக் (Af) கொண்டது; ஆண்டு முழுவதும் கனமழை முதல் மிகக் கனமழை வரை பெய்யும்.

## காட்சியகம்
* **நபிர் மாவட்ட காட்சிப் படங்கள்**

Lambang kabupaten nabire.jpg
Mens en auto, SFA022810202.jpg
Mens en auto, SFA022810201.jpg
Taman Nasional Teluk Cenderawasih - Nabire Papua.jpg


## மேலும் காண்க

* சந்திரவாசி
* சந்திரவாசி நடனம்
* ஜெயபுரா
* மேற்கு நியூ கினி
* நியூ கினி
* பலாவு

## மேற்கோள்கள்

## வெளி இணைப்புகள்

பகுப்பு:இந்தோனேசிய நகரங்கள்
பகுப்பு:மேற்கு நியூ கினி
உரும்மானா உசேன்

**உரும்மானா உசேன்** (*Rummana Hussain*) ஒரு கலைஞராகவும், இந்தியாவில் கருத்தியல் கலை, நிறுவல் மற்றும் அரசியல் ஈடுபாடு கொண்ட கலையின் முன்னோடிகளில் ஒருவராகவும் இருந்தார்.

## தொழில்
உரும்மானா உசேன், இந்தியாவின் பெங்களூரில் ஓர் முஸ்லிம் குடும்பத்தில் பிறந்தார். இவர், 1983 முதல் டாட்டா குழுமத்தில் பல்வேறு பொறுப்புகளை வகித்து வரும் இசாத் உசேனின் மனைவி ஆவார். தனது கலை வாழ்க்கையின் பெரும்பகுதியில், உரும்மானா எண்ணெய் ஓவியம் மற்றும் நீர் வண்ணங்களில் பணியாற்றினார். பெரும்பாலும் உருவக உருவ ஓவியங்களை உருவாக்கினார். இருப்பினும், 1992 ஆம் ஆண்டு இந்தியாவின் அயோத்தியில் நடந்த பாபர் மசூதி இடிக்கப்பட்டதால்  ஏற்பட்ட இந்து மற்றும் முஸ்லிம் சமூகங்களுக்கு இடையிலான மோதல் நிகழ்வுகளுக்குப் பிறகு இவரது கலை குறிப்பிடத்தக்க மாற்றத்திற்கு உட்பட்டது- நிகழ்வுகளின் வகுப்புவாத வன்முறைக்கும், ஒரு முஸ்லிமாக கருத்தியல் தாக்குதலுக்கு இவர் திடீரென ஆளானதற்கும் பதிலளிக்கும் விதமாக, இவரது கலை மிகவும் வெளிப்படையாக அரசியல் மற்றும் தனிப்பட்டதாக மாறியது மட்டுமல்லாமல், பாரம்பரிய ஊடகங்களிலிருந்து நிறுவல், நிகழ்படம், புகைப்படம் எடுத்தல் மற்றும் கலப்பு ஊடகப் பணிகளை நோக்கி நகர்ந்தது. 1990கள் முழுவதும், சஹ்மத், சப்தார் ஹாஷ்மி நினைவு அறக்கட்டளை ஏற்பாடு செய்த கண்காட்சிகள் மற்றும் நிகழ்வுகளில் உரும்மானா உசைன் பங்கேற்றார். மேலும் அரசியல் உணர்வுள்ள பிற கலைஞர்கள் மற்றும் கலைஞர்களுடன் இணைந்து பங்கேற்றார். 1998 ஆம் ஆண்டில், நியூயார்க்கு நகரில் இலாப நோக்கற்ற சமகால கலை கண்காட்சிக்கு இவர் அழைக்கப்பட்டார். 

இலண்டனிலுள்ள டேட் மாடர்ன் கலை அருங்காட்சியகம், மும்பையிலுள்ள தேசிய நவீன கலைக்கூடம், சிகாகோவிலுள்ள நவீன அருங்காட்சியகம், ஆத்திரேலியாவின் பிரிஸ்பேனிலுள்ள தல்வார் கலைக்கூடம் உள்ளிட்ட உலகளாவிய கண்காட்சிகள் மற்றும் கலை கண்காட்சிகளில் இவரது படைப்புகள் காணப்படுகின்றன. இவரது படைப்புகள் ஆத்திரேலியாவின் குயின்ஸ்லாந்தில் உள்ள குயின்ஸ்லாந்து கலைக்கூடத்தின் நிரந்தர சேகரிப்பில் சேர்க்கப்பட்டுள்ளன.https://collection.qagoma.qld.gov.au/creators/hussain-rummana

## சொந்த வாழ்க்கை
உரும்மானா, இந்தியத் தொழிலதிபரும் டாடா கன்சல்டன்சி சர்வீசஸ் நிறுவனத்தின் முன்னாள் இடைக்காலத் தலைவருமான [[இசாத் உசேன் என்பவரை மணந்தார். இவர்களுக்கு ஷாஸ்மீன் என்ற மகள் உள்ளார். 

## இறப்பு
புற்று நோயால் பாதிக்கப்பட்ட இவர் தனது 47 வயதில், புற்றுநோயால் இறந்தார்.

## மேற்கோள்கள்

## வெளி இணைப்புகள்
*Art India, "Look Back in Anger," August 2019
*Artforum, January 2016.
*Flash Art, "In Order to Join CSMVS and Goethe-Institute / Mumbai", April 2015
*Rummana Hussain in the permanent collection of the Queensland Art Gallery.
*Art India, ''The Courage of Being Rummana'', January–April 1999.
*The New York Times, ''Rummana Hussain, 47, Indian Conceptual Artist'', 18 July 1999.
*The New York Times, ''Rummana Hussain'', 23 October 1998.
*The New York Times, ''Rummana Hussain: In Order to Join'', 16 October 1998.

பகுப்பு:1999 இறப்புகள்
பகுப்பு:1952 பிறப்புகள்
அவெகா சிங்

**அவெகா சிங்** (*Aveka Singh*)  ஓர் இந்திய தொழில்முறை கால்பந்து வீரர் ஆவார். 2003 ஆம் ஆண்டு திசம்பர் மாதம் 30 ஆம் தேதியன்று  இவர் பிறந்தார். யு. சி. இர்வின் ஆன்டியேட்டர்சு அணிக்காக நடுக்கள வீரராக விளையாடுகிறார்.

## ஆரம்பகால வாழ்க்கை.
சிங் தனது ஐந்து வயதில் கால்பந்து விளையாடத் தொடங்கினார்.  இந்தியாவில் உள்ள பள்ளிகளில் கால்பந்து விளையாடினார். பிரேசில் சர்வதேச நெய்மரை தனது கால்பந்து முன்மாதிரி என்று இவர் கருதுகிறார்.

## கல்வி
சிங் அமெரிக்காவில் உள்ள இர்வினில் உள்ள கலிபோர்னியா பல்கலைக்கழகத்தில் பயின்றார்.  தடகள உதவித்தொகையில் இப்பல்கலைக்கழகத்தில் பயின்றார். வணிகப் பொருளாதாரம் பாடத்தை பயின்றார் 

## கால்பந்து கழகம்
பந்தை நகர்த்துவது, ஆட்டத்தின் வேகத்தைக் கட்டுப்படுத்துவது, வாய்ப்புகளை உருவாக்குவது மற்றும் தன் அணி வீரர்களுக்கு உதவுவது போன்ற திறமைகளை வளர்த்துக் கொண்டதால் கால்பந்து விளையாடத் தொடங்கிய எட்டு ஆண்டுகளுக்குப் பிறகு, அவேகா ஒரு தாக்குதல் நடுகள ஆட்டக்காரராக விளையாடுமளவுக்கு  வளர்ந்தார். இளையோர் பெண்கள் தேசிய கால்பந்து வெற்றியாளர் போட்டியிலும் 17 வயதுக்குட்பட்டோருக்கான  மகளிர் வெற்றியாளர்  போட்டிகளில் முக்கிய வீரராகக் காணப்பட்டார் என்று விவரிக்கப்பட்டது.  அமெரிக்க அணியில் யு. சி. இர்வின் ஆன்டியேட்டர்சு அணிக்காக அவெகா சிங் விளையாடினார். எசுப்பானிய அணியான தெராசா அணிக்காகவும்  விளையாடினார். போட்டிகள் இல்லாத காலங்களில் இவர் தனது கழகத்திற்காக விளையாடினார்.

## பன்னாட்டுப் போட்டி
அவேகா சிங்  ஓர் இந்திய இளைஞர் சர்வதேச வீரர் ஆவார். 2018 ஆம் ஆண்டு நடைபெற்ற தெற்கு ஆசிய காற்பந்து கூட்டமைப்பின் 15 வயதிற்கு உட்பட்டோர்  மகளிர் வெற்றியாளர் கோப்பையை  வெல்ல இந்திய மகளிர் தேசிய 15 வயதுக்குட்பட்ட கால்பந்து அணிக்கு உதவினார்.  பன்னாட்டு காற்பந்து கூட்டமைப்பின் 17 வயதுக்கு உட்பட்டோர்  மகளிர் உலகக் கோப்பையில் இந்திய மகளிர் தேசிய யு-17 கால்பந்து அணிக்காக அவர் விளையாட வாய்ப்பு கிடைத்திருக்கும்.  ஆனால் கொரோனா வைரசு தொற்றுநோய் காரணமாக அப்போட்டி இரத்து செய்யப்பட்டது.  தற்போதைய பெண்கள் மூத்த அணி பயிற்சியாளர் மெய்மோல் ராக்கியின் கீழ் பன்னாட்டு  அளவில் அறிமுகமானார்.

## விளையாடும் பாணி
சிங் முக்கியமாக நடுக்கள வீரராகச் செயல்படுகிறார்.  ஆரம்பத்தில் இடதுபக்க ஆட்டக்காரராகச் செயல்பட்டார். அதன்பிறகு, இவர் நடுக்கள வீரராக மாறினார்.

## தனிப்பட்ட வாழ்க்கை
சிங் ஒரு இந்திய கல்லூரியின் குழிப்பந்தாட்ட வீரரின் மகள் ஆவார். இவர் இந்தியாவின் தில்லி நகரத்தைச் சேர்ந்தவர். .  ஆங்கில அணி அர்செனலின் ஆதரவாளராக இருந்து வருகிறார்.

## மேற்கோள்கள்

## வெளி இணைப்புகள்
* Aveka Singh at All India Football Federation

பகுப்பு:வாழும் மக்கள்
பகுப்பு:2003 பிறப்புகள்
பகுப்பு:காற்பந்தாட்ட வீரர்கள்
பகுப்பு:இந்தியப் பெண் விளையாட்டு வீரர்கள்
பகுப்பு:தில்லி நபர்கள்
அனு மல்கோத்ரா

**அனு மல்கோத்ரா** (Anu Malhotra) பயணம் சார்ந்த ஓர் இந்தியத் திரைப்பட இயக்குநர் ஆவார். இவர் இந்திய சுற்றுலாத் துறைக்காக பல தொலைக்காட்சித் தொடர்கள், நிகழ்ச்சிகள், திரைப்படங்கள் மற்றும் விளம்பரப் படங்களை எழுதி, இயக்கி, தொகுத்து வழங்கியுள்ளார். இரண்டு தசாப்தங்களாக பணியாற்றும் இவர் 18 தேசிய மற்றும் 2 சர்வதேச விருதுகளைப் பெற்றுள்ளார். இந்திய தொலைக்காட்சி நிறுவனங்களுக்கு (ஜீ தொலைக்காட்சி, சோனி மற்றும் டிடி) மற்றும் புகழ்பெற்ற சர்வதேச தொலைக்காட்சி நிறுவனங்களுக்கு (பிபிசி, டிஸ்கவரி, டிராவல் சேனல் யுகே, பிரான்ஸ் 5 மற்றும் பல) பல்வேறு பொழுதுபோக்குத் தொடர்களை உருவாக்கினார்.

படப்பிடிப்பு மற்றும் ஒளிப்பதிவு விளக்கக்காட்சிக்கான வியத்தகு இந்தியா பிரச்சாரத்திற்கு இவர் தலைமை தாங்கினார். அருணாசலப் பிரதேசத்தின் அபதனி, நாகாலாந்தின் *கொன்யாக்* போன்ற பழங்குடியினரைப் பற்றியும், ‘வாழும் சோத்பூர் மகாராஜா’ போன்ற இந்தியாவின் கலாச்சாரங்கள் மற்றும் மரபுகளை வெளிப்படுத்தும் ஆவணப்படங்கள் இவரால் உருவாக்கப்பட்டுள்ளன. அக்டோபர் 2010 இல் திரையிடப்பட்ட இவரது சமீபத்திய தயாரிப்பு, இமாச்சலப் பிரதேசத்தில் ஷாமன் மதம் பற்றியது.

## விருதுகளும் அங்கீகாரமும்

* சிறந்த சுற்றுலா ஊக்குவிப்புக்கான சுற்றுலாத் துறையின் விருது, 2002.
* சுற்றுலா அமைச்சகத்தின் சிறந்த தேசிய சுற்றுலா படத்திற்கான விருது, 2001
* 2001 ஆம் ஆண்டிற்கான உத்யோக் ரத்தன் விருது.
* சுற்றுலா அமைச்சகத்தின் சிறந்த தேசிய சுற்றுலா படத்திற்கான விருது, 2000.
* பிரீமியோ டெலிவிஸினோ இன்டர்நேஷனல் விருது (1999).
* பயணம் மற்றும் சுற்றுலா ஊக்குவிப்பாளர் விருது, 1998.
* சுற்றுலா அமைச்சகத்தின் சிறந்த தேசிய சுற்றுலா படத்திற்கான விருது, 1997.
* சிறந்த தேசிய சுற்றுலா படத்திற்கான விருது, 1996.
* புனைகதை அல்லாத சிறந்த இயக்குனருக்கான ஒனிடா பின்னக்கிள் விருது, 1995.
* 1995 ஆம் ஆண்டு ஒரு நேரடி நிகழ்வின் சிறந்த ஒளிபரப்புக்கான ஒனிடா பினாக்கிள் விருது.
* மும்மை, பன்னாட்டு அரிமா சங்கங்கள் சார்பில் தொலைக்காட்சியில் சிறந்த பயணக் கட்டுரைகளுக்கான விருது, 1995.

அனு பல ஆவணப்படங்கள் மற்றும் படங்களிலும் பணியாற்றியுள்ளார். அதன் தொகுப்பு 'டிரைபல் விஸ்டம்' என்று பெயரிடப்பட்டது,  2002-2009 ஆண்டுகளில் டிஸ்கவரி சேனல் இன்டர்நேஷனல், பிரான்ஸ் 5, அல் ஜசீரா, டுவின் ராம்ப்ளர் மற்றும் துங் ஹோவா ஆகியவற்றில் ஒளிபரப்பப்பட்டது. இந்தத் தொடர் இந்தியாவில் உள்ள பழங்குடியினரின் பாரம்பரியம், பழக்கவழக்கங்கள் மற்றும் வாழ்க்கை பற்றியது. இதில் குஜராத்தின் ரபாரிஸ், தமிழ்நாட்டின் இருளர்கள், மேகாலயாவின் காசிகள் கார் நிக்கோபாரின் நிகோபரிகள், மத்தியப் பிரதேசத்தின் பைகாக்கள், அருணாச்சலப் பிரதேசத்தின் அபதனி மற்றும் நாகாலாந்தின் கொன்யாக் ஆகியோரைப் பற்றி பல்வேறு திரைப்படங்கள் ஒரு தொடராக வழங்கப்பட்டன. 

## மேற்கோள்கள்

## வெளி இணைப்புகள்

*
*

பகுப்பு:தில்லி நபர்கள்
பகுப்பு:இந்தியத் தொலைக்காட்சி பெண் இயக்குநர்கள்
பகுப்பு:இந்தியத் தொலைக்காட்சி இயக்குநர்கள்
பகுப்பு:வாழும் மக்கள்
பகுப்பு:1972 பிறப்புகள்
பகுப்பு:இந்தியப் பெண் திரைப்பட இயக்குநர்கள்
பகுப்பு:இந்திய ஆவணப்படத் தயாரிப்பாளர்கள்
இரிட்டு துருப்பு

**இரிட்டு துருப்பு** (*Ritu Dhrub*) இந்தியாவைச் சேர்ந்த முன்னாள் துடுப்பாட்ட வீராங்கனையாவார். 1994 ஆம் ஆண்டு அக்டோபர் மாதம் 16 ஆம் தேதியன்று இவர் பிறந்தார்.  உள்ளூர் போட்டிகளில் அசாம் பெண்கள் துடுப்பாட்ட அணிக்காக இவர் விளையாடினார்.

துருப்பு தில்லியில் பிறந்தார். அசாமின் சிவசாகரை தளமாகக் கொண்டுள்ளார். அங்கு இவர் இரயில்வேயில் பணிபுரிகிறார். ஏப்ரல் 2013 ஆம் ஆண்டு ஏப்ரல் மாதத்தில் வங்கதேசத்திற்கு எதிராக பன்னாட்டு அளவில் அறிமுகமானார்.

## மேற்கோள்கள்

## வெளி இணைப்புகள்
* cricketarchive

பகுப்பு:இந்தியத் துடுப்பாட்டக்காரர்கள்
பகுப்பு:1994 பிறப்புகள்
பகுப்பு:வாழும் மக்கள்
பகுப்பு:தில்லி நபர்கள்
பகுப்பு:பெண் துடுப்பாட்டக்காரர்கள்
சாங்கிலி சட்டமன்றத் தொகுதி

**சாங்கிலி சட்டமன்றத் தொகுதி**  (Sangli Assembly constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது சாங்கிலி மாவட்டத்தில் அமைந்துள்ளது. சாங்கலி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்

## வெளியிணைப்புகள்
இந்திய தேர்தல் ஆணையம்

பகுப்பு:மகாராட்டிர சட்டமன்றத் தொகுதிகள்
பகுப்பு:சாங்குலி மாவட்டம்
பகுப்பு:Pages using gadget WikiMiniAtlas
பொன்மேன்

**பொன்மேன்** (*Ponman*) என்பது ஜோதிஷ் சங்கர் இயக்கத்தில், 2025 ஆம் ஆண்டு வெளியான மலையாளத் திரைப்படமாகும். பசில் ஜோசப், சஜின் கோபு, லிஜோமோல் ஜோஸ், ஆனந்த் மன்மதன், தீபக் பரம்போல் ஆகியோர் நடித்துள்ளனர். ஜி. ஆர். இந்துகோபன் எழுதிய *நாலாஞ்சு செருப்பக்கார்* என்கிற புதினத்தை அடிப்படையாகக் கொண்டு படமாக்கப்பட்டது. இத்திரைப்படம் 2025 சனவரி 30 அன்று வெளியிடப்பட்டு, விமர்சகர்கள், பார்வையாளர்களிடமிருந்து பாராட்டைப் பெற்றது.

## மேற்கோள்கள்

## வெளி இணைப்புகள்

* 

பகுப்பு:2025 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
பகுப்பு:இந்திய நாடகத் திரைப்படங்கள்
எம். எம். சிறீலேகா

**மணிமேகலா சிறீலேகா** (**Manimekhala Srilekha)** (பிறப்பு கோடூரி சிறீலேகா) தொழில் ரீதியாக **எம். எம். சிறீலேகா** என்று அழைக்கப்படும் இவர் ஓர் இந்தியத் திரைப்படப் பின்னணி பாடகரும் மற்றும் இசையமைப்பாளரும் ஆவார். இவர் தெலுங்குத் திரைப்படத்துறையில் தனது படைப்புகளுக்காக முக்கியமாக அறியப்படுகிறார். தெலுங்குத் திரைப்படத் துறையில் உள்ள ஒரே பெண் இசையமைப்பாளர் இவர் மட்டுமே. இவரது தந்தைவழி மாமா கே. வி. விஜயேந்திர பிரசாத் இயக்கிய *ஸ்ரீவல்லி* (2017) இவரது 75 வது படமாகும்.

## சொந்த வாழ்க்கை மற்றும் தொழில்
சிறீலேகா இசையமைப்பாளர் மரகதமணி மற்றும் பிரபல இயக்குநர் இராஜமௌலி ஆகியோரின் உறவினர் ஆவார். 2003 ஆம் ஆண்டில் புட்டா பிரசாத் என்பவரை மணந்தார். இவர்களுக்கு ஒரு மகன் உள்ளார்.

சிறீலேகா தனது ஒன்பது வயதில் பின்னணிப் பாடகராக தனது வாழ்க்கையைத் தொடங்கினார். மேலும் இசை இயக்கத்தில் தனது சகோதரருக்கு உதவினார். இவர் தனது 12 வயதில் நாளைய தீர்ப்பு என்ற திரைப்படத்தின் மூலம் இசையமைப்பாளராக மாறினார். இது பிரபல தமிழ் திரைப்பட நட்சத்திரமான விஜய் நடித்த முதல் படமாகும். பின்னர் முப்பலனேனி சிவன் இயக்கத்தில் வெளியான *தாஜ்மஹால்* (1995) மற்றும் தாசரி நாராயண ராவ் இயக்கத்தில் வெளிவந்த *நானகாரு* ஆகிய திரைப்படங்களுக்கு இசையமைத்தார்.

தெலுங்கு, தமிழ், கன்னடம் மற்றும் மலையாள மொழிகளில் பல திரைப்படங்களுக்கு இசையமைத்துள்ளார். தென்னிந்திய திரைப்படங்களைத் தவிர, *ஹம் ஆபகே தில் மே ரெஹ்தே ஹை* (1999), *மேரே சப்னோன் கி ரானி*, *ஆகாஸ்* (2000) போன்ற இந்திப் படங்களுக்கும் இசையமைத்துள்ளார்.

## மேற்கோள்கள்

## வெளி இணைப்புகள்
* 

பகுப்பு:1982 பிறப்புகள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:தெலுங்குத் திரைப்படப் பின்னணிப் பாடகர்கள்
பகுப்பு:தெலுங்குத் திரைப்பட இசையமைப்பாளர்கள்
பகுப்பு:வாழும் மக்கள்
சல்மா அரஸ்து

**சல்மா அரஸ்து** (*Salma Arastu*: பிறப்பு 1950) ஓர் இந்தியக் கலைஞர். இவரது படைப்புகள் இவரது கலாச்சாரப் பின்னணி மற்றும் அனுபவங்களிலிருந்து உத்வேகம் பெறுகின்றன. இந்தியாவின் இராசத்தானில் ஓர் சிந்திக் குடும்பத்தில் பிறந்த இவர், இந்துவாக வளர்க்கப்பட்டார். பின்னர் இசுலாம் மதத்திற்கு மாறி 1986 இல் அமெரிக்க ஐக்கிய நாடுகளில் குடியேறினார். கலிபோர்னியாவின் ஓக்லாந்துக்குச் செல்வதற்கு முன்பு 1987 முதல் 2006 வரை பென்சில்வேனியாவின் பெத்லகேமில் வசித்து வந்தார். இவர் ஓவியங்கள், சிற்பம், கவிதை  மற்றும் கையெழுத்துப் பிரதிகளை உருவாக்கி அமெரிக்க முஸ்லிம் சமூகத்திற்கான வாழ்த்து அட்டைகளை தயாரிக்கிறார்.

## காட்சிப் படுத்துதல்
அரஸ்து தனது ஓவியங்களை சர்வதேச அளவில் காட்சிப்படுத்தியுள்ளார். இவரது படைப்புகள் நியூயார்க்கில் உள்ள 9/11 நினைவு அருங்காட்சியகம் மற்றும் மிசூரியின் செயின்ட் லூயிஸில் உள்ள தற்கால மதக் கலை அருங்காட்சியகத்தின் நிரந்தர சேகரிப்பில் உள்ளன. மேலும் இவர் தனது பணிக்காக பல மானியங்களைப் பெற்றுள்ளார்.  வடோதராவின் மகாராஜா சாயாஜிராவ் பல்கலைக்கழகத்தில் நுண்கலைகளில் முதுகலைப் பட்டம் பெற்றார்.

## பணிகள்
அரஸ்துவின் கலை, இந்திய பாரம்பரியம் மற்றும் இஸ்லாமிய ஆன்மீகத்தின் படங்கள், சிற்பம் மற்றும் எழுத்துக்களால் தாக்கம் பெற்றுள்ளது. பல்வேறு உலக கலாச்சாரங்களில் தனக்குக் கிடைத்த அனுபவங்கள் தனது கலை பாணியை வளப்படுத்தியதாக கூறியுள்ளார். ஈரான் மற்றும் குவைத்தில் பணியாற்றியபோது, ​​இசுலாமிய கலைகள் மற்றும் அரபு கையெழுத்துப் பிரதிகளை இவர் நன்கு அறிந்திருந்தார்.

அரஸ்துவின் படைப்புகளில் நம்பிக்கை, மனிதகுலம், பூமி மற்றும் ஆன்மா இடையே ஒற்றுமையைத் தேடுவது போன்ற கருப்பொருள்கள் அடங்கும். தனது படைப்புகள் "சுற்றுச்சூழல் நனவை" கொண்டுள்ளன என்று கூறுகிறார். இது இவரது தொடர்களான "*மைசிலியல் புளோ*" மற்றும் "*டைனி கிரியேச்சர்ஸ்: அவர் இன்விஸிபிள் சஸ்டைனர்ஸ்*" ஆகியவற்றில் எடுத்துக்காட்டப்பட்டுள்ளது. இந்தத் தொடரில், இவர் உயிரினங்களுக்கிடையேயான ஒன்றிய வாழ்வை ஆராய்கிறார். மேலும் பிரிகையாக்கிகளாக நுண்ணுயிரிகளின் பங்கு குறித்து கவனத்தை ஈர்க்கிறார்.

2015 மற்றும் 2016 ஆம் ஆண்டுகளில், ஓக்லாண்டின் கிழக்கு விரிகுடா சமூக அறக்கட்டளை, "கலைஞர்களுக்கான நிதி" (2020, 2014, 2012) மற்றும் பெர்க்லி நகர தனிநபர் கலைஞர் மானியத்திலிருந்து அரஸ்து மானியங்களைப் பெற்றுள்ளார்.

இவரது படைப்புகள் பற்றி *இசுலாமிக் ஹாரிசான்ஸ்*, *திக்குன்*, *இந்தியா-வெஸ்ட் பெர்பாமென்ஸ் ஆர்ட் ஜர்னல்*  போன்ற  பிற வெளியீடுகளில் வெளியிடப்பட்டுள்ளன.

## கண்காட்சிகள்
அரஸ்துவின் படைப்புகள் பல குழு மற்றும் தனி கண்காட்சிகளில் காட்சிப்படுத்தப்பட்டுள்ளன:

* 2015: சமகால மதக் கலை அருங்காட்சியகம். செயின்ட் லூயிஸ் பல்கலைக்கழகம், செயின்ட் லூயிஸ்.
* 2006 : பிலடெல்பியாவில் உள்ள ஜாஸ் கலைக்கூடம் 
* 2005 : தி ஹோப் ஹார்ன் கலைக்கூடம் இசுக்ராண்டன் பல்கலைக்கழகம், இசுக்ராண்டன் பி. ஏ 
* 2005: இராட்ஃபோர்ட் பல்கலைக்கழக கலை அருங்காட்சியகம், ராட்ஃபோர்டு பல்கலைக்கழகம், ராட்ஃப்ஃபோர்ட், விஏ
* 2003: பிளாக் கலாச்சார மையம், இலஃபாயெட்டெ கல்லூரி, மற்றும் ஈஸ்டன்.
* 1998 டி ஆர்ட் மேஜிக், ஈஸ்டன், பென்சில்வேனியா 

## மேற்கோள்கள்

## மேலும் வாசிக்க
*
*

## வெளி இணைப்புகள்
*Salma Arastu's Website
*Salma Arastu's Video Artist Statement 
* Oneness Projects

பகுப்பு:அமெரிக்க இந்தியர்கள்
பகுப்பு:இந்தியக் கலைஞர்கள்
பகுப்பு:வாழும் மக்கள்
பகுப்பு:1950 பிறப்புகள்
தமயந்தி தாம்பே

**தமயந்தி தாம்பே**  (*Damayanti Tambay*)  இந்தியாவைச் சேர்ந்த  முன்னாள் இறகுப்பந்து விளையாட்டு வீராங்கனையாவார். விமானப்படைத் துணைத்தலைவர் வி. வி. தாம்பேயின் மனைவியாகவும் அறியப்படுகிறார்.  1971 இந்திய-பாக்கித்தான் போரில் காணாமல் போன 54 இந்திய பாதுகாப்பு பணியாளர்களில் இவரது கணவரும் ஒருவர். போர் கைதியாக  அவர் பாக்கித்தான் நாட்டு காவலில் இருப்பதாக நம்பப்படுகிறது.

## வாழ்க்கை வரலாறு.
1971 ஆம் ஆண்டு நடைபெற்ற இந்திய-பாக்கித்தான் போரின்போது, திசம்பர் மாதம் 5 ஆம் தேதியன்று  தாம்பேயின்  கணவர் விஜய் வசந்த் தாம்பே, இந்திய ராணுவத்தின் விமானப் படைத் துணைத்தலைவராக  பாக்கித்தான் இராணுவத்தால் எதிரியாக கைது செய்யப்பட்டார். இதன் விளைவாக, தாம்பே தனது கணவரையும் மற்ற 46 போர்க் கைதிகளையும் மீண்டும் அழைத்து வர பல முயற்சிகளை மேற்கொண்டார்.  ஆனால் அம்முயற்சி வெற்றிபெறவில்லை.  மேலும் காணாமல் போன அனைத்து வீரர்களும் இறந்துவிட்டனர் என்பது இந்திய இராணுவத்தின் அதிகாரப்பூர்வ நிலைப்பாடாகும். 1971ஆம் ஆண்டுக்குள், தமயந்தி தாம்பே தொடர்ச்சியாக மூன்று தேசிய மகளிர் ஒற்றையர் போட்டிகளில் வென்றார். 1971 இந்திய-பாக்கித்தான் போரில் காணாமல் போன 54 பேர் சம்பவத்தில் இவரின் கணவர் பிடிபட்டதை அடுத்து, 1971 ஆம் ஆண்டில் தனது 23 வயதில் விளையாட்டிலிருந்து ஓய்வு பெறுவதாக அறிவித்தார். தனது கணவரை திரும்பப் பெறாவிட்டால் அல்லது உறுதிப்படுத்தப்பட்ட செய்தியைப் பெறாவிட்டால் இறகுப் பந்தாட்டத்தில்  தனது வாழ்க்கையை மீண்டும் தொடங்க மாட்டேன் என்று சபதம் எடுத்தார்.

உலகின் முதன்மையான இறகுப்பந்து போட்டியில் 1966 ஆம் ஆண்டு பெண்கள் ஒற்றையர் வெற்றியின் பிரதிநிதியான வெற்றியாளரின் பதக்கம், தமயந்தி தாம்பேயிடம் உள்ளது. இவரது மலர்ந்த வாழ்க்கை 23 வயதில் இவரது சொந்த கைகளால் முடிவுக்கு வந்தது.  ஏற்கனவே தொடர்ச்சியாக மூன்று முறை தேசிய பெண்கள் ஒற்றையர் பட்டத்தை வென்றிருந்தார் என்பது குறிப்பிடத்தக்கதாகும்.

பின்னர் இவர் காணாமல் போன பாதுகாப்பு பணியாளர்கள் சங்கத்தின் முன்னணி உறுப்பினராக ஆனார்.   தற்போது சவகர்லால் நேரு பல்கலைக்கழகத்தில் உடற்கல்வித் துணை இயக்குநராகப் பணியாற்றி வருகிறார்.

## பண்பாட்டில்

### திரைப்படம்
அகன்சா தாமினி இயோசி இயக்கிய 1971 இந்திய-பாக்கித்தான் போரை மையமாகக் கொண்ட ஒரு குறும்படத்தில் தமயந்தி தாம்பே நடித்திருந்தார். இத்திரைப்படம் 2005 ஆம் ஆண்டில் இயோசி இயக்கிய  குறும்படம் ஆகும்.  கிட்டத்தட்ட ஐந்து தசாப்தங்களாக தனது கணவர் திரும்புவதற்காக காத்திருக்கும் தமயந்தி தாம்பேயின் கவலையையும் நம்பிக்கையையும் இத்திரைப்படம் குரல் கொடுக்கிறது.

## மேற்கோள்கள்

பகுப்பு:தில்லி நபர்கள்
பகுப்பு:அருச்சுனா விருது பெற்றவர்கள்
பகுப்பு:இந்திய மனித உரிமைச் செயற்பாட்டாளர்கள்
பகுப்பு:1948 பிறப்புகள்
பகுப்பு:வாழும் மக்கள்
பகுப்பு:இந்தியப் பெண் செயற்பாட்டாளர்கள்
ஆர். கே. சிறீராம்குமார்

**ஆர். கே. சிறீராம்குமார்** (*R. K. Shriramkumar*, பிறப்பு 4 அக்டோபர் 1966) என்பவர் கருநாடக இசையில்  ஒரு திறமையான வயலின் கலைஞர் ஆவார். இவர் கருநாடகத்தைச் சேர்ந்த ருத்ரபட்டிண இசைப் பாரம்பரியக் குடும்பத்தைச் சேர்ந்தவர். இவர் வயலின் கலைஞர் ஆர். கே. வெங்கடராம சாஸ்திரியின் பேரனும், ஆர். கே. ஸ்ரீகண்டனின் பேரனும் ஆவார். 2025 ஆம் ஆண்டிற்கான சங்கீத கலாநிதி விருதுக்கு ஆர்.கே. சிறீராம்குமார் தேர்வு செய்யப்பட்டுள்ளார்.

## அறிமுகம்
ருத்ரபட்ணம் கிருஷ்ணமூர்த்தி சிறீராம்குமார், குசுமா கிருஷ்ணமூர்த்தி மற்றும் ஆர். வி. கிருஷ்ணமூர்த்தி இணையருக்கு 1966 ஆம் ஆண்டு அக்டோபர் 4 ஆம் நாள் பிறந்தார். இவரது தாத்தா வயலின் கலைஞர் ஆர். கே. வெங்கடராம சாஸ்திரி ஆவார். அவர் ஆர். கே. ஸ்ரீகண்டனின் சகோதரரும் குருவும் ஆவார். இவர் இசைப் பயிற்சியை துவக்கத்தில் சாவித்ரி சத்தியமூர்த்தியிடமிருந்தும், தன் தாத்தா ஆர். கே. வெங்கடராம சாஸ்திரியிடமிருந்தும் பெற்றார். இவர் டி. கே. ஜெயராமனிடம் குரல் இசையிலும் பயிற்சி பெற்று வருகிறார், தற்போது வி.வி. சுப்பிரமணியத்திடம் வழிகாட்டுதலையும் பெற்றுவருகிறார்.

சிறீராம்குமார் தமிழ்நாட்டின் சென்னையில் உள்ள பத்மா சேஷாத்ரி பால பவன் பள்ளியில் பயின்றார்.

## கலை வாழ்க்கை
இவர் தனிக் கச்சேரிகள் மட்டுமின்றி, டி. கே. ஜெயராமன், தா. கி. பட்டம்மாள், ம. ச. சுப்புலட்சுமி, கே. வி. நாராயணசுவாமி, செம்மங்குடி சீனிவாச ஐயர், டி. பிருந்தா, த. விசுவநாதன், எஸ். பாலச்சந்தர் உள்ளிட்ட பல்வேறு கலைஞர்களுடன் கச்சேரிகளுக்குச் சென்றுள்ளார்.

இரண்டு தசாப்தங்களுக்கும் மேலாக தியாகராஜர் ஆராதனை விழா, சென்னை மியூசிக் அகாதெமி, சண்முகானந்த சங்கீத சபா, சங்கீத நாடக அகாதமி, ஐ.சி.சி.ஆர், ஐ.டி.சி சங்கீத சம்மேளனம், ராஜீவ் காந்தி அறக்கட்டளை, அகில இந்திய வானொலி, தூர்தர்சன் உள்ளிட்ட இந்தியாவில் உள்ள அமைப்புகள் மற்றும் விழாக்களில் இசை நிகழ்ச்சிகளை நடத்தியுள்ளார்.

இவர் புது தில்லியில் உள்ள குடியரசுத் தலைவர் இல்லத்தில், 1988 இல் கீதா ராஜசேகருடனும், 1995 இல் செம்மங்குடி ஸ்ரீனிவாச ஐயருடனும் இணைந்து, அப்போதைய இந்தியப் பிரதமர் இராஜீவ் காந்தி மற்றும் அப்போதைய இந்தியக் குடியரசுத் தலைவர்கள் இரா. வெங்கட்ராமன் மற்றும் சங்கர் தயாள் சர்மா ஆகியோரின் முன்னிலையில் நிகழ்ச்சிகளை நடத்தியுள்ளார்.

இவர் கீதா இராஜசேகர், விஜய் சிவா, சஞ்சய் சுப்ரமண்யன், கே. வி. நாராயணசுவாமி, எஸ். பாலச்சந்தர், டி. என். சேசகோபாலன், என். ரவிகிரண், பி. உன்னிகிருஷ்ணன், டி. எம். கிருஷ்ணா ஆகியோருடன் அமெரிக்கா, ஆத்திரேலியா, கனடா, இங்கிலாந்து, ஐரோப்பா, சிங்கப்பூர், மலேசியா, மொரீசியசு, இலங்கை, மஸ்கட் ஆகிய நாடுகளுக்கு சுற்றுப்பயணம் செய்துள்ளார். இவர் சஞ்சய் சுப்பிரமணியனுடன் சேர்ந்து பாரிசில் உள்ள தியேட்டர் டி லா வில்லேவுக்காக நிகழ்ச்சி நடத்தியுள்ளார்.

அம்ரிதா முரளி உட்பட பல வளர்ந்து வரும் இசைக்கலைஞர்களுக்கு சிறீராம்குமார் ஆசிரியராக உள்ளார்.

## தனிப்பட்ட வாழ்க்கை
thumb|சிறீராம்குமார் தன் மனைவி அகிலாவுடன்
சிறீராம்குமார் சென்னைப் பல்கலைக் கழக கணிதப் பட்டதாரி ஆவார். தமிழ்நாட்டின் சென்னையில் வயலின், கருநாடக குரல் இசை ஆகிய இரண்டையும் கற்பிக்கிறார். சிறீராம் தனது ஓய்வு நேரங்களில் பல இசை நிகழ்ச்சிகளுக்கு சென்றுவருகிறார்.  பல முக்கிய கலைஞர்களுக்காக ஆண்டுதோறும் உலகம் முழுவதும் இசைப் பயணம் மேற்கொள்கிறார்.  தா. கி. பட்டம்மாள், ம. ச. சுப்புலட்சுமி ஆகிய இருவரையும் தன் குருக்களாக கருதுகிறார். 2009 பெப்ரவரியில், சிறீகுமார் அகிலாவை மணந்தார்.

## மேற்கோள்கள்

பகுப்பு:சங்கீத கலாநிதி விருது பெற்றவர்கள்
பகுப்பு:கருநாடக இசை வயலின் கலைஞர்கள்
பகுப்பு:வாழும் மக்கள்
பகுப்பு:1966 பிறப்புகள்
ஷாமா ஜைதி

**ஷாமா ஜைதி** (*Shama Zaidi*, பிறப்பு: செப்டம்பர் 25,1938) ஓர் இந்தியத் திரைக்கதை ஆசிரியரும், ஆடைகலன் வடிவமைப்பாளரும், கலை இயக்குனரும், நாடக நபரும், கலை விமர்சகரும் மற்றும் ஆவணப்பட தயாரிப்பாளரும் ஆவார். இவர் கலை இயக்குநரும் , திரைப்பட இயக்குநருமான மை. சி. சத்யூவை மணந்தார். 2021 ஆம் ஆண்டில் சர்வதேச கலாச்சார கலைத் திரைப்பட விழாவில் ஷாமா ஜைதிக்கு வாழ்நாள் சாதனையாளர் விருது வழங்கப்பட்டது.

## பின்னணி
ஷாமா ஜைதி ஒரு அரசியல்வாதியும் கல்வியாளருமான பஷீர் உசேன் ஜைதி மற்றும் அவரது மனைவி குத்ஸியா ஜைதி ஆகியோரின் மகள் ஆவார். இவருக்கு இரண்டு சகோதரர்கள் உள்ளனர். இவரின் பெற்றோர் இருவரும் பொதுவுடைமை இயக்கத்துடன் நெருக்கமாக தொடர்புடையவர்கள். மேலும் ஷாமா வலுவான இடதுசாரி சூழலில் வளர்ந்தார். இவர், முசோரியிலுள்ள உட்ஸ்டாக் பள்ளியிலும், பின்னர் புது தில்லியிலுள்ள மிராண்டா ஹவுஸிலும் கல்வி பயின்றார்.  தில்லி பல்கலைக்கழகத்தில் ஆங்கிலத்தில் இளங்கலை பட்டமும், இலண்டனின் சிலேட் கலைப்பள்ளியில் மேடை வடிவமைப்பில் சான்றிதழும் பெற்றுள்ளார். "பாரத் ஏக் கோஜ்" என்ற தொலைக்காட்சி தொடரில் தனது சிறந்த திரைக்கதைக்காக இவர் பாராட்டப்படுகிறார்.  

சத்யஜித் ராய், சியாம் பெனகல், மை. சி. சத்யூ மற்றும் பிறருடன் ஆவணப்படங்கள் மற்றும் திரைப்படங்களுக்கு திரைக்கதை/உரையாடல்களை எழுதியுள்ளார். இவர் ஆடை வடிவமைப்பாளராகவும் மற்றும் கலை இயக்குனராகவும் பணியாற்றியுள்ளார்.

இசுமத் சுகதாயின் *சூகார்ம் ஹவா* என்ற சிறுகதையை அடிப்படையாகக் கொண்டு, இவர் திரைகதையை எழுதினார். அதே பெயரில் வெளியான இது சிறந்த திரைக்கதைக்கான பிலிம்பேர் விருதை வென்றது. (கைபி ஆசுமியுடன் பகிர்ந்து கொள்ளப்பட்டது) 

## மேற்கோள்கள்

## வெளி இணைப்புகள்
* 
* Garam Hawa

பகுப்பு:பெண் ஆடைகலன் வடிவமைப்பாளர்கள்
பகுப்பு:இந்தியப் பெண் ஊடகவியலாளர்கள்
பகுப்பு:பிலிம்பேர் விருதுகள் வென்றவர்கள்
பகுப்பு:இந்தியப் பெண் திரைக்கதை எழுத்தாளர்கள்
பகுப்பு:வாழும் மக்கள்
பகுப்பு:1938 பிறப்புகள்
ஜகானாரா கான்

**ஜகானாரா கான்** (*Jahanara Khan*) என்பவர் இந்திய அரசியல்வாதியும் மேற்கு வங்கச் சட்டமன்ற மேனாள் உறுப்பினரும் ஆவார். இவர் இந்திய பொதுவுடமை கட்சியின் இந்திய அரசியல்வாதி ஆவார். ஜகானாரா கான் 2011 முதல் 2021 வரை இரண்டு முறை மேற்கு வங்கச் சட்டமன்ற உறுப்பினராகப் பதவி வகித்துள்ளார். இவர் மேற்கு வங்கச் சட்டமன்றத்தில் மேற்கு வர்தமான் மாவட்டத்தில் உள்ள ஜமுரியா சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார்.

2024ஆம் ஆண்டு இந்தியப் பொதுத் தேர்தலில் அசன்சோல் (பசிம் பர்தமான்) நாடாளுமன்றத் தொகுதிக்கான தனது கட்சியின் வேட்பாளராக இவர் போட்டியிட்டார்.

## மேற்கோள்கள்


பகுப்பு:மேற்கு வங்காள சட்டமன்ற பெண் உறுப்பினர்கள்
பகுப்பு:வாழும் மக்கள்
மோசஸ் கிலாங்கின் பன்னாட்டு வானூர்தி நிலையம்

**மோசஸ் கிலாங்கின் பன்னாட்டு வானூர்தி நிலையம்** ; (ஆங்கிலம்: *Mozes Kilangin Airport* (**TIM**); இந்தோனேசியம்: (*Bandar Udara Mozes Kilangin*) என்பது இந்தோனேசியா, மத்திய பப்புவா, மிமிக்கா பிராந்தியம் *([[:en:Mimika Regency|Mimika Regency]])*, திமிக்கா மாநகரில் அமைந்துள்ள ஒரு பன்னாட்டு வானூர்தி நிலையம் ஆகும். 

இந்த வானூர்தி நிலையம் 1969-ஆம் ஆண்டின் நடுப்பகுதியில் கட்டப்பட்டு 1971-இல் திறக்கப்பட்டது. இது உள்நாட்டு வானூர்திகளுக்கு மட்டுமே சேவை செய்கிறது. 

## வரலாறு

இந்த வானூர்தி நிலையத்தில், 1996 ஏப்ரல் 15 அன்று கோபசஸ் *([[:en:Kopassus|Komando Pasukan Khusus]])* எனும் சிறப்பு இராணுவப் படை பிரிவைச் சேர்ந்த லெப்டினன்ட் சனூரிப் *(Sec. Lt. Sanurip)* என்பவரால் ஒரு பெரிய அளவிலான துப்பாக்கிச் சூடு *([[:en:1996 Timika shooting|1996 Timika shooting]])* நடத்தப்பட்டது. அந்தத் துப்பாக்கிச் சூட்டில் 16 பேர் கொல்லப்பட்டனர்; மற்றும் 11 பேர் காயமடைந்தனர். 

### மெர்பாத்தி நுசந்தரா

சூலை 18, 2008 அன்று, இந்தோனேசிய போக்குவரத்து அமைச்சர் ஜுசுமான் சியாபி ஜமால், மோசஸ் கிலாங்கின் வானூர்தி நிலையத்தை பன்னாட்டு வானூர்தி நிலையமாக மேம்படுத்தும் பணியைத் தொடக்கி வைத்தார்.  

அக்டோபர் 9, 2008 அன்று, காலை 10:00 மணியளவில், மெர்பாத்தி நுசந்தரா ஏர்லைன்ஸ் *([[:en:Merpati Nusantara Airlines|Merpati Nusantara Airlines]])* வானூர்தி MZ-835, ஜெயபுராவில் இருந்து பியாக் மற்றும் மக்காசார் வழியாக ஜகார்த்தாவிற்கு செல்லும் வழியில், ​​மோசஸ் கிலாங்கின் வானூர்தி நிலையத்தில் தரையிறங்கும் போது, வானூர்தியின் சக்கரம் வெடித்தது. இந்த நிகழ்வில் எவரும் காயமடையவில்லை.

## காட்சியகம்

Mozes Kilangin Airport (Timika).JPG|வானூர்தி நிலைய பழைய முனையம்
Terminal Baru Bandara Mozes Kilangin.jpg|வானூர்தி நிலைய புதிய முனையம்


## மேலும் காண்க

* நுகுரா ராய் பன்னாட்டு வானூர்தி நிலையம்
* குவாளா நாமு பன்னாட்டு வானூர்தி நிலையம்
* சுகார்னோ–அத்தா பன்னாட்டு வானூர்தி நிலையம்

## மேற்கோள்கள்

## வெளி இணைப்புகள்
* Mozes Kilangin Airport information on Ministry of Transportation

பகுப்பு:இந்தோனேசியா வானூர்தி நிலையங்கள்
பகுப்பு:மேற்கு நியூ கினி‎
சியுலி சகா

** சியுலி சகா** (*Seuli Saha*) என்பவர் இந்திய அரசியல்வாதியும் மேற்கு வங்கச் சட்டமன்ற உறுப்பினரும் ஆவார். இவர் அகில இந்திய திரிணாமுல் காங்கிரசின் உறுப்பினர் ஆவார். இவர் 2016 மேற்கு வங்க மாநில சட்டப்பேரவைத் தேர்தலில் கேஷ்பூர் சட்டமன்றத் தொகுதியிலிருந்து தேர்ந்தெடுக்கப்பட்ட சட்டமன்ற உறுப்பினர் ஆவார். இவர் 2021ஆம் ஆண்டு நடைபெற்ற மேற்கு வங்காளச் சட்டமன்றத் தேர்தலில் இவர் இதே தொகுதியில் போட்டியிட்டு மீண்டும் தேர்ந்தெடுக்கப்பட்டார்.

## மேற்கோள்கள்

பகுப்பு:மேற்கு வங்காள சட்டமன்ற பெண் உறுப்பினர்கள்
பகுப்பு:வாழும் மக்கள்
பகுப்பு:அகில இந்திய திரிணாமுல் காங்கிரசு அரசியல்வாதிகள்
மாலதி ராவ ராய்

**மாலதி ராவ ராய்** (*Malati Rava Roy*) என்பவர் ஓர் இந்திய அரசியல்வாதியும் சட்டமன்ற உறுப்பினரும் ஆவார். இவர் பாரதிய ஜனதா கட்சியின் உறுப்பினர் ஆவார். இவர் மேற்கு வங்கச் சட்டமன்ற துபாங்கஞ்சி சட்டமன்ற உறுப்பினர் ஆவார்.

## அரசியல்
ராய் கூச் பெகார் மாவட்டத்தின் கோட்வாலியினைச் சேர்ந்தவர். இவரது கணவரின் பெயர் இந்திர மோகன் ராவ். இவர் 2021ஆம் ஆண்டு நடைபெற்ற மேற்கு வங்கச் சட்டப்பேரவைத் தேர்தலில் துபாங்கஞ்ச் சட்டமன்றத் தொகுதியில் பாஜக வேட்பாளராகப் போட்டியிட்டு வெற்றி பெற்றார்.

## மேற்கோள்கள்

பகுப்பு:மேற்கு வங்காள சட்டமன்ற பெண் உறுப்பினர்கள்
பகுப்பு:மேற்கு வங்காளத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:வாழும் மக்கள்
சிறீரூப மித்ரா சவுத்ரி

**சிறீரூப மித்ரா சவுத்ரி** (*Sreerupa Mitra Chaudhury*)(பிறப்பு 18 ஏப்ரல் 1964) என்பவர் **நிர்பயா தீதி** என்று பிரபலமாக அழைக்கப்படும் ஓர் இந்திய அரசியல்வாதியும் மேற்கு வங்காளத்தைச் சேர்ந்த பாரதிய ஜனதா கட்சி உறுப்பினரும் ஆவார். இவர் ஒரு சமூக சேவகர், பெண்கள் உரிமை ஆர்வலர், முன்னாள் பத்திரிகையாளர் ஆவார்.

## தனிப்பட்ட வாழ்க்கை
சிறீஉரூப மித்ரா சவுத்ரி மேற்கு வங்காளத்தின் மால்டா மாவட்டத்தில் உள்ள தெற்கு பலுச்சார் பட்ட்லாவைச் சேர்ந்தவர். இவர் முதுகலைப் பட்டம் பெற்றவர். 1987ஆம் ஆண்டில் வட வங்காளப் பல்கலைக்கழகத்தில் முதுகலை கலை பட்டம் பெற்றார். இவர் ஆர். கே. மித்ராவை மணந்தார்.

## தொழில் வாழ்க்கை
2004ஆம் ஆண்டில் தேசிய சட்ட எழுத்தறிவு இயக்கத்தின் துவக்கத்தில் பங்கேற்றார். 2008ஆம் ஆண்டு நிலவரப்படி இவர் சட்டம் மற்றும் நீதி அமைச்சின் தேசியச் சட்ட சேவைகள் ஆணையத்தின் தேசிய ஆலோசகராக பணியாற்றினார். 2010ஆம் ஆண்டு நிலவரப்படி இவர் சுதினாலே என்ற தன்னார்வத் தொண்டு நிறுவனத்தின் தலைவராக இருந்தார்.

கொல்கத்தா *நிர்பயா தீதி* என்று அழைக்கப்படும் இவர், கற்பழிப்புக்கு ஆளானவர்களின் மறுவாழ்வு மற்றும் பெண்களுக்குக் கழிப்பறைகள் வழங்கும் பணியில் ஈடுபட்டார். 2012 தில்லி கூட்டுப் பாலியல் பலாத்காரத்திற்குப் பிறகு பிரதமர் மன்மோகன் சிங் அமைத்த பெண்களுக்கு எதிரான கற்பழிப்பு, கடத்தல் மற்றும் வன்முறை தொடர்பான சிறப்புப் பணிக்குழுவிற்கு இவர் தலைமை தாங்கினார். இவர் அகில இந்திய திரிணாமுல் காங்கிரஸ் வேட்பாளராக மால்டா தொகுதியில் நாடாளுமன்றத்திற்குப் போட்டியிடலாம் என்ற ஊகங்களுக்கு மத்தியில், திசம்பர் 2013-இல் அவர் இந்த பதவியை ராஜினாமா செய்தார்.

சவுத்ரி அகில இந்திய திரிணாமுல் காங்கிரசின் வேட்பாளராக 2014 பொதுத் தேர்தலில் தெற்கு தில்லி மக்களவைத் தொகுதியில் 803 வாக்குகளைப் பெற்றார். 2019 மக்களவைத் தேர்தலில், இவர் பாரதிய ஜனதா கட்சி சார்பில் மால்டாஹா தக்ஷின் தொகுதியில் போட்டியிட்டார். ஆனால் அபு ஹசீம் கான் சவுத்ரியிடம் குறைந்த வாக்கு வித்தியாசத்தில் தோல்வியடைந்தார்.

2021 மேற்கு வங்க சட்டப்பேரவைத் தேர்தலில், சவுத்ரி பாரதிய ஜனதா கட்சி வேட்பாளராக ஆங்கில சந்தைத் தொகுதியில் போட்டியிட்டு, தனது நெருங்கிய போட்டியாளரான திரிணாமுல் காங்கிரசை தோற்கடித்து வெற்றி பெற்றார்.

## மேற்கோள்கள்

பகுப்பு:மேற்கு வங்காள சட்டமன்ற பெண் உறுப்பினர்கள்
பகுப்பு:இந்தியப் பெண்ணியவாதிகள்
பகுப்பு:இந்திய சமூகசேவகர்கள்
பகுப்பு:இந்தியப் பெண் செயற்பாட்டாளர்கள்
பகுப்பு:இந்திய செயற்பாட்டாளர்கள்
பகுப்பு:அகில இந்திய திரிணாமுல் காங்கிரசு அரசியல்வாதிகள்
பகுப்பு:மேற்கு வங்காளத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:வாழும் மக்கள்
பகுப்பு:1960கள் பிறப்புகள்
தபசி மண்டல்

**தபசி மண்டல்** (*Tapasi Mondal*)(பிறப்பு 1 மார்ச் 1972) ஓர் இந்திய அரசியல்வாதியும் 2016 முதல் மேற்கு வங்காள ஹால்டியா சட்டமன்றத் தொகுதியின் சட்டமன்ற உறுப்பினரும் ஆவார். இவர் இந்தியப் பொதுவுடமைக் கட்சி (மார்க்சிஸ்ட்) உறுப்பினர் ஆவார். 2020ஆம் ஆண்டில், இவர் பாரதிய ஜனதா கட்சியில் சேர்ந்தார். இவர் 2025-இல் அகில இந்திய திரிணாமுல் கட்சியில் இணைந்தார்.

## தனிப்பட்ட வாழ்க்கை
மொண்டல், அர்ஜுன் குமார் மொண்டலை மணந்தார், மேற்கு வங்காளத்தின் புர்பா மெடினிபூர் மாவட்டத்தில் உள்ள துர்காச்சக் நகரில் வசித்துவருகிறார். இவர் சுதஹாட்டா லாபன்யபிரவா பாலிகா வித்யாலியாவில் தனது கல்வியைப் பெற்றார்.

## அரசியல்
2016 மேற்கு வங்கச் சட்டப்பேரவைத் தேர்தலில், மேற்கு வங்கத்தில் இடது முன்னணிக் கூட்டணியின் வேட்பாளராக பர்பா மேதினிபூர் மாவட்டத்தின் ஹால்டியா தொகுதியிலிருந்து தபசி மொண்டல் போட்டியிட்டார். இந்தத் தேர்தலில் இவரது முதன்மை போட்டியாளரான அகில இந்திய திரிணாமுல் காங்கிரசு வேட்பாளரான மதுரிமா மண்டல் ஆவார். இந்தத் தேர்தலில் தபசி மொண்டல் 21,000 வாக்குகள் வித்தியாசத்தில் வென்றார். 2020 திசம்பரில், பல திரிணாமுல் காங்கிரசு சட்டமன்ற உறுப்பினர்களுடன் பாரதிய ஜனதா கட்சி சேர விரும்புவதாக இவர் அறிவித்ததை அடுத்து கட்சியிலிருந்து நீக்கப்பட்டார்.

## மேற்கோள்கள்

பகுப்பு:அகில இந்திய திரிணாமுல் காங்கிரசு அரசியல்வாதிகள்
பகுப்பு:மேற்கு வங்காளத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:மேற்கு வங்காள சட்டமன்ற பெண் உறுப்பினர்கள்
பகுப்பு:வாழும் மக்கள்
பகுப்பு:1972 பிறப்புகள்
நீனா மிட்டல்

**நீனா மிட்டல்** (*Neena Mittal*) என்பவர் ஓர் இந்திய அரசியல்வாதியும் பஞ்சாப் சட்டமன்ற உறுப்பினரும் ஆவார். இவர் 2022 பஞ்சாப் சட்டப்பேரவைத் தேர்தலில் ஆம் ஆத்மி கட்சி சார்பில் பஞ்சாப்பின் ராஜ்புரா சட்டமன்றத் தொகுதியில் போட்டியிட்டுத் தேர்ந்தெடுக்கப்பட்டார்.

## சட்டப்பேரவை உறுப்பினர்
நீனா மிட்டல், பஞ்சாப் சட்டப்பேரவையில் ராஜ்புரா சட்டமன்றத் தொகுதி சட்டமன்ற உறுப்பினர் ஆவார். இவர் 2022 பஞ்சாப் சட்டப்பேரவைத் தேர்தலில் 117 இடங்கள் 92 இடங்களை வென்று பதினாறாவது பஞ்சாப் சட்டப்பேரவையில் ஆட்சி அமைத்த ஆம் ஆத்மி கட்சியின் சட்டமன்ற உறுப்பினர்களில் ஒருவராவார். பகவந்த் மான் 2022 மார்ச் 16 அன்று முதலமைச்சராகப் பதவியேற்றார்.

; பஞ்சாப் சட்டமன்றத்தின் குழு பணிகள்

* உறுப்பினர் (2022-23) அரசாங்க உத்தரவாதங்களுக்கான குழு
* உறுப்பினர் (2022-23) விவசாயம் மற்றும் அதனுடன் தொடர்புடைய நடவடிக்கைகள் குறித்த குழு

## தேர்தல் செயல்பாடு

## மேற்கோள்கள்

பகுப்பு:வாழும் மக்கள்
பகுப்பு:பஞ்சாப் சட்டமன்ற பெண் உறுப்பினர்கள்
திமிக்கா

**திமிக்கா** (இந்தோனேசியம்: *Kota Timika*; ஆங்கிலம்: *Timika*) என்பது இந்தோனேசியா, மத்திய பப்புவா மாநிலம், மிமிக்கா பிராந்தியத்தில் உள்ள ஒரு மாநகரமாகும். இந்த நகரம் மிமிக்கா பிராந்தியத்தின் தலைநகரமாகவும் செயல்படுகிறது.

இந்த நகரம் மத்திய பப்புவாவின் தெற்கு கடற்கரையில் அமைந்துள்ளது. 2020 மக்கள் தொகை கணக்கெடுப்பில், அந்த நகரமும் அதன் பிராந்தியமும் ஒருசேர 142,909 மக்கள் தொகையைக் கொண்டிருந்தன.

## பொது

திமிக்கா என்பது சுரங்கத் தொழில், மற்றும் தொழில் சார்ந்த சேவைகளைக் கொண்ட ஒரு பகுதியாகும். இந்தப் பகுதியில் பல்வேறு தேசிய அளவிலான நிறுவனங்கள் செயல்படுகின்றன. திமிக்கா தற்போது பப்புவாவில் இருக்கும் வெளிநாட்டு நாட்டினர் குழுமத்திலும் *(Warga Negara Asing)* உள்ளார்கள். அவர்களில் பெரும்பாலோர், இந்தோனேசிய பிடி பிரிபோர்ட் நிறுவனத்தில் *([[:id:Freeport Indonesia|Freeport Indonesia]])* வேலை செய்கிறார்கள்.

அவர்களில் அமெரிக்க ஐக்கிய நாடுகள், ஜப்பான், கனடா, ஆத்திரேலியா மற்றும் ஜெர்மனியைச் சேர்ந்த 2,000 வெளிநாட்டவர்கள் இங்குள்ள சுரங்கத் தொழில் நிறுவனங்களில் வேலை செய்கின்றனர்.

## வானூர்தி போக்குவரத்து

ஆகத்து 2012-இல், இந்தோனேசிய அரசாங்கம் திமிக்காவில் ஒரு புதிய வணிக வானூர்தி நிலையத்தை உருவாக்கும் திட்டங்களை அறிவித்தது. மோசஸ் கிலாங்கின் பன்னாட்டு வானூர்தி நிலையம் *([[:en:Mozes Kilangin International Airport|Mozes Kilangin International Airport]])*, தற்போதுள்ள வானூர்தி நிலையத்தை ஒட்டிய 800x300 மீ நிலப்பரப்பில் உருவாக்கப்பட்டது. புதிய நிலையம் ஒரு புதிய வரவேற்பு அறையையும் ஓடுபாதையையும் கொண்டுள்ளது.

ஆகத்து 15, 2014 முதல், கருடா இந்தோனேசியா வானூர்தி நிறுவனம், 84 மலிவுவிலை இருக்கைகளையும்; 12 வணிக வகுப்பு இருக்கைகளையும் கொண்ட பாம்பார்டியர் *([[:en:CRJ-1000 Bombardier CRJ700 series|CRJ-1000 Bombardier CRJ700 series]])*, வானூர்தியுடன், திமிக்கா-சோரோங்-மனாடோ வழித்தடத்தில் வாரத்திற்கு 3 முறை சேவை செய்து வருகிறது.

## காலநிலை

திமிக்கா நகரம், வெப்பமண்டல மழைக்காடு காலநிலையைக் (Af) கொண்டது; ஆண்டு முழுவதும் கனமழை முதல் மிகக் கனமழை வரை பெய்யும்.

## காட்சியகம்
* **திமிக்கா காட்சிப் படங்கள்**

Kota Timika.jpg|
GubPapuaTengah.jpg|
Gereja 3 Raja Timika.jpg|
Three King cathedral in Timika, Papua.JPG|
Masjid Agung Timika.jpg|
Timika Road.jpg|
Mozes Kilangin Airport (Timika).JPG|
Parking Area Moses Kilangin International Airport, Timika-Papua (Upload by Richard Erari).jpg|



## மேலும் காண்க

* கருடா இந்தோனேசியா
* கோப்பென் காலநிலை வகைப்பாடு
* மேற்கு பப்புவா
* இந்தோனேசிய அஞ்சல் குறியீடுகள்
* இந்தோனேசிய போக்குவரத்துப் பதிவெண்கள்
* இந்தோனேசிய நேரம்

## மேற்கோள்கள்

## வெளி இணைப்புகள்

பகுப்பு:இந்தோனேசிய நகரங்கள்
பகுப்பு:மேற்கு நியூ கினி
சிகா சாட்டர்ஜி

**சிகா சாட்டர்ஜி** (*Sikha Chatterjee*) என்பவர் இந்திய அரசியல்வாதியும் மேற்கு வங்காளச் சட்டமன்ற உறுப்பினரும் ஆவார். இவர் பாரதிய ஜனதா கட்சியினைச் சேர்ந்தவர். மே 2021-இல், ஜல்பைகுரி மாவட்டத்தில் உள்ள டப்கிராம்-புல்பாரி சட்டமன்றத் தொகுதியிலிருந்து மேற்கு வங்கச் சட்டமன்ற உறுப்பினராகத் தேர்ந்தெடுக்கப்பட்டார். இவர் அகில இந்திய திரிணாமுல் காங்கிரசின் மேற்கு வங்கத்தின் முக்கிய அமைச்சர் கௌதம் தேப்பினை 27,593 வாக்குகள் வித்தியாசத்தில் தோற்கடித்தார். இவர் ராஜ்கஞ்ச் பஞ்சாயத்துச் சமிதியின் எதிர்க்கட்சித் தலைவராக இருந்தார். இவர் திரிணாமுல் காங்கிரசின் முன்னாள் தலைவராகவும் இருந்துள்ளார்.

## மேற்கோள்கள்

பகுப்பு:அகில இந்திய திரிணாமுல் காங்கிரசு அரசியல்வாதிகள்
பகுப்பு:மேற்கு வங்காளத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:மேற்கு வங்காள சட்டமன்ற பெண் உறுப்பினர்கள்
பகுப்பு:வாழும் மக்கள்
ஹமீர்ப்பூர்

**ஹமீர்ப்பூர்** (*Hamirpur*), இந்தியாவின் இமயமலையின் வெளிப்புறத்தில் அமைந்த சிவாலிக் மலையில் உள்ள இமாச்சலப் பிரதேச மாநிலத்தில் உள்ள  |ஹமீர்ப்பூர் மாவட்டத்தின் நிர்வாகத் தலைமையிடம் மற்றும் நகராட்சி ஆகும். இது சிவாலிக் மலையில் 785 மீட்டர் உயரத்தில் உள்ளது. ஹமீர்பூர் நகரம், மாநிலத் தலைநகரான சிம்லாவிற்கு வடமேற்கே 139.3 கிலோ மீட்டர் தொலைவில் உள்ளது. 
## மக்கள் தொகை பரம்பல்
2011ஆம் ஆண்டின் மக்கள்  தொகை கணக்கெடுப்பின்படி,  11 வார்டுகளும், 4,350 குடியிருப்புகளும் கொண்ட ஹமீர்ப்பூர்  நகரத்தின்  மக்கள் தொகை 17,604  ஆகும். அதில்  9,056  ஆண்கள் மற்றும்  8,548 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  9.12 % வீதம் உள்ளனர்.  பாலின விகிதம் 1000 ஆண்களுக்கு 944 பெண்கள் வீதம் உள்ளனர். சராசரி எழுத்தறிவு 93.01 %  வீதம்  உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 16.29 % மற்றும்  0.82 % வீதம்  உள்ளனர். இந்நகரத்தில் இந்து சமயத்தினர் 97.65%, இசுலாமியர் 1.55%, சமணர்கள் , பௌத்தர்கள் 0.39%, கிறித்தவர்கள் 0.10%, சீக்கியர்கள் 0.28% மற்றும் பிற சமயத்தினர்  0.04%% வீதம்  உள்ளனர்.
## போக்குவரத்து
அமிர்தசரஸ் நகரத்திலிருந்து மணாலி வழியாக  லே வரை செல்லும் தேசிய நெடுஞ்சாலை எண் 3 ஹமீர்பூர் நகரம் வழியாகச் செல்கிறது.
## மேற்கோள்கள்

## வெளி இணைப்புகள்
*
*Indiacensus.net
*Politics and leaders
*RSS History Rewriting Institute
*Temples

பகுப்பு:இமாச்சலப் பிரதேச மாநிலத்திலுள்ள ஊர்களும் நகரங்களும்
பகுப்பு:ஹமீர்ப்பூர் மாவட்டம், இமாச்சலப் பிரதேசம்
ரேக்காங் பியோ

**ரேக்காங் பியோ** (*Reckong Peo*), இந்தியாவின் இமாச்சலப் பிரதேசம் மாநிலத்தின் கின்னௌர் மாவட்டத்தின் நிர்வாகத் தலைமையிடம் மற்றும் பேரூராட்சி ஆகும். இது மாநிலத் தலைநகரான சிம்லாவிற்கு வடகிழக்கில் 227 கிலோ மீட்டர் தொலைவிலும்; மணாலிக்கு தென்கிழக்கில் 333 கிலோமீட்டர் தொலைவிலும் உள்ளது. இந்நகரம் வெளி இமயமலையில் அமைந்த சிவாலிக் மலையில் 2,290 மீட்டர் (7,513 ft) உயரத்தில் உள்ளது. இந்நகரம் ஆப்பிள் பழத்தோட்டங்களுக்கு புகழ்பெற்றது. 
## மக்கள் தொகை
2011ஆம் ஆண்டின் மக்கள்  தொகை கணக்கெடுப்பின்படி, ரேக்காங் பியோ பேரூராட்சியின் மக்கள் தொகை 2397 ஆகும்.

## படக்காட்சி

File:Reckong Peo 1 Stevage.jpg|சந்தை
File:Reckong Peo 2 Stevage.jpg| 
File:Reckong Peo 3 Stevage.jpg|
File:Reckong Peo 4 Stevage.jpg
File:Reckong Peo 5 Stevage.jpg
File:Reckong Peo 6 Stevage.jpg
File:Entrance of Recong Peo hospital in Himachal Pradesh.jpg|


## மேற்கோள்கள்

## வெளி இணைப்புகள்
* Fresh spell of snowfall and light showers in the upper reaches of the hill state
* Info on Reckong Peo from Government of India portal
பகுப்பு:கின்னௌர் மாவட்டம்
பகுப்பு:இமாச்சலப் பிரதேச மாநிலத்திலுள்ள ஊர்களும் நகரங்களும்
கானாப்பூர் சட்டமன்றத் தொகுதி

**கானாப்பூர் சட்டமன்றத் தொகுதி** (Khanapur Assembly Constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது சாங்கிலி மாவட்டத்தில் அமைந்துள்ளது. கானாப்பூர், சாங்கலி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்

## வெளியிணைப்புகள்
இந்திய தேர்தல் ஆணையம்

பகுப்பு:மகாராட்டிர சட்டமன்றத் தொகுதிகள்
பகுப்பு:சாங்குலி மாவட்டம்
சகிலா ஜலாலுதீன்

thumb|இளம்வயதில் சகீலா
**சகிலா ஜலாலுதீன்** (*Shakila Jalaluddin*) என்பவர் சகிலா ஜலால் என அறியப்படுகிறார். இவர் இந்திய அரசியல்வாதியும் மேற்கு வங்காளத்தின் சட்டமன்ற மேனாள் உறுப்பினரும் சமூக நலத் துணை அமைச்சரும் ஆவார். இவர் 1962-ஆம் ஆண்டில் இந்திய காங்கிரசு கட்சியின் சார்பில் போட்டியிட்டுத் தேர்தலில் வெற்றி பெற்று மேற்கு வங்கச் சட்டசபையில் உறுப்பினரான போது இவருக்கு 24 வயது. இவர் சுயேச்சை வேட்பாளர் போனிபுசன் மொண்டலை தோற்கடித்தார். இன்று வரை, மேற்கு வங்காளத்தின் பசந்தி சட்டமன்றத் தொகுதியில் அதிக எண்ணிக்கையிலான வாக்குகளைப் பெற்ற சாதனையை ஜலாலுதீன் வைத்திருக்கிறார்.

## ஆரம்பகால அரசியல் வாழ்க்கை
ஜலாலுதீன் அரசியல்வாதியும் மேற்கு வங்கத்தின் விவசாயத் துணை அமைச்சருமான அப்துசு சோகூரின் மகள் ஆவார். 1960-ஆம் ஆண்டில் சட்டமன்ற உறுப்பினராக இவரின் தந்தை திடீரென இறந்த பிறகு, இந்திய தேசிய காங்கிரசு கட்சியினர் சகிலாவை அணுகித் தேர்தலில் போட்டியிட வேண்டினர். சகிலா தனது முதல் தேர்தலில் 42,000 வாக்குகள் கூடுதலாகப் பெற்று பெரும்பான்மையில் வெற்றி பெற்றார்.
thumb

## அரசியல் சாதனைகள்

ஜலாலுதீன் 1968-இல் அரசியல் வாழ்க்கையிலிருந்து ஓய்வு பெறுவதற்கு முன்பு 1962 மற்றும் 1967 என இரண்டு தேர்தல்களில் வெற்றி பெற்றார்.

## தனிப்பட்ட வாழ்க்கை
ஜலாலுதீன் 1934 சூலை 5 அன்று இந்தியாவின் மேற்கு வங்காளத்தின் 24 தெற்கு பர்கானாசில் உள்ள மாலிக்புரில் பிறந்தார். இவரது குடும்ப இல்லமான பெர்கத் மஞ்சி, கொல்கத்தா நகரிலிருந்து 12 மைல் தொலைவில் உள்ளது. 1959ஆம் ஆண்டில் கொல்கத்தாவில் அமைந்துள்ள பெருமாட்டி பிரபோர்ன் கல்லூரியில் சர்வதேச விவகாரங்களில் முதுகலைப் பட்டம் பெற்றார்.

1961-ஆம் ஆண்டில், சமூக நலத்துறை துணை அமைச்சராக நியமிக்கப்பட்டபோது, கொல்கத்தாவில் உள்ள ஜல் ஜலாலை மணந்தார். 1969ஆம் ஆண்டில், சகிலாவும் அவரது கணவரும் கனடா குடிபெயர்ந்தனர். இங்கு வந்த பிறகு தி ஒட்டாவா இதழ் மற்றும் *தி ஃப்ரீ பிரஸ் வீக்லி* ஆகியவற்றில் தோன்றினார். .

## மரணம்
சகிலா ஜலாலுதீன் தனது வீட்டில் விழுந்ததில் தலையில் காயம் ஏற்பட்டதால், 30 மே 2015 அன்று ஒட்டாவாவில் இறந்தார். இவரின் கணவர் ஜல் ஜலால், இவரது இரண்டு குழந்தைகள் ஆடம் மற்றும் தானியா, பேரக்குழந்தைகள், சப்ரினா மற்றும் ஸ்டீபனி ஆகியோர் கனடாவின் பல்வேறு பகுதிகளில் வசித்து வருகின்றனர்.

## மேற்கோள்கள்

பகுப்பு:மேற்கு வங்காள சட்டமன்ற பெண் உறுப்பினர்கள்
பகுப்பு:2005 இறப்புகள்
பகுப்பு:1935 பிறப்புகள்
பிர்தௌசி பேகம்

**பிர்தௌசி பேகம்** (*Firdousi Begum*)(பிறப்பு 1979) என்பவர் மேற்கு வங்காளத்தைச் சேர்ந்த ஓர் இந்திய அரசியல்வாதி ஆவார். பேகம், 2011, 2016, 2021ஆம் ஆண்டுகளில் நடைபெற்ற மேற்கு வங்கச் சட்டமன்றத் தேர்தலில் சோனார்பூர் வடக்குச் சட்டமன்ற உறுப்பினராகத் தேர்ந்தெடுக்கப்பட்டார்.

## அரசியல்
பேகம் அகில இந்திய திரிணாமுல் காங்கிரசு கட்சியின் உறுப்பினர் ஆவார். இவர் 2014 ஜனவரி 3 முதல் பஞ்சாயத்துகள் மற்றும் கிராமப்புற மேம்பாட்டுத் துறையின் நாடாளுமன்றச் செயலாளராகப் பணியாற்றினார். சூன் 2004-இல் இராஜ்பூர்-சோனார்பூர் நகராட்சியின் பெண் உறுப்பினராக இருந்தபோது அகில இந்திய திரிணாமுல் காங்கிரசு கட்சியில் சேர்ந்தார். 2009 முதல் 2013 வரை ராஜ்பூர்-சோனார்பூர் நகராட்சியின் துணைத் தலைவராக இருந்தார்.

## சட்டமன்ற உறுப்பினர்
சோனார்பூர் தொகுதியில் 2011 மே மாதத்தில் சட்டமன்றத்தின் முதல் பெண் உறுப்பினராக ஆனார். இக்காலத்தில் இவர் தெற்கு 24 பர்கானாசு மாவட்ட திட்டமிடல் குழுவின் உறுப்பினராகவும், சலுகைகள் மற்றும் நிதி கலால், மேம்பாடு மற்றும் திட்டமிடல் நிலைக்குழுவின் உறுப்பினராகவும் செயல்பட்டார்.

## மேற்கோள்கள்

பகுப்பு:1979 பிறப்புகள்
பகுப்பு:மேற்கு வங்காள சட்டமன்ற பெண் உறுப்பினர்கள்
பகுப்பு:அகில இந்திய திரிணாமுல் காங்கிரசு அரசியல்வாதிகள்
பகுப்பு:வாழும் மக்கள்
தெபிளினா கெம்பிராம்

**தெப்லினா கெம்பிராம்** (*Deblina Hembram*) என்பவர் மேற்கு வங்காளத்தைச் சேர்ந்த ஓர் இந்திய அரசியல்வாதியும், இந்தியப் பொதுவுடைமைக் கட்சியின் (மார்க்சிஸ்ட்) மத்தியக் குழு உறுப்பினரும் ஆவார். இவர் இடதுசாரி முன்னணி அமைச்சகத்தில் பழங்குடியினர் விவகார அமைச்சராக இருந்தார்.

## தனிப்பட்ட வாழ்க்கை மற்றும் கல்வி
தெப்லினா கெம்பிராம் சுக்லால் கெம்பிராமை மணந்தார். இவர் தனது 10-ஆம் வகுப்பை 1988-ஆம் ஆண்டில் மேற்கு வங்க இடைநிலைக் கல்வி வாரியத்துடன் இணைந்த பட்டி உயர்நிலைப் பள்ளியில் முடித்தார்.

## அரசியல் வாழ்க்கை
தெப்லினா கெம்பிராம் இராணிபந்த் சட்டமன்றத் தொகுதியின் மூன்று முறை சட்டமன்ற உறுப்பினர் ஆவார். இது பழங்குடியினருக்கு ஒதுக்கப்பட்ட தொகுதியாகும். 1996, 2006 மற்றும் 2011 மேற்கு வங்கச் சட்டப்பேரவைத் தேர்தல்களில் இவர் வெற்றி பெற்றார். இவர் தனது முதல் தேர்தலில் காங்கிரசு கட்சியின் அனில் ஆன்சுடாவை எதிர்கொள்ள வேண்டியிருந்தது. மேலும் 32,409 வாக்குகள் வித்தியாசத்தில் பெரும் வெற்றியைப் பெற்றார். 2006 தேர்தலில் இவர் ஜே. கே. பி. யின் ஆதித்யா கிசுகுவை 10,890 வாக்குகள் வித்தியாசத்தில் தோற்கடித்தார். 2011 சட்டமன்றத் தேர்தலில் இவர் அகில இந்திய திரிணாமுல் காங்கிரசின் பால்குனி கெம்ப்ராமை 6,859 வாக்குகள் வித்தியாசத்தில் தோற்கடித்தார்.

### சட்டப்பேரவைத் தேர்தல்

### நிறுவன தலைமை
* அகில இந்திய விவசாயக் குழுவின் 33ஆவது மாநாட்டில் இவர் அகில இந்திய விவசாயக் குழுவிற்குத் தேர்ந்தெடுக்கப்பட்டார்.
* அகில இந்திய ஜனநாயக மகளிர் சங்கத்தின் தேசியத் துணைத் தலைவர் 

## மேற்கோள்கள்

பகுப்பு:வாழும் மக்கள்
பகுப்பு:மேற்கு வங்காள சட்டமன்ற பெண் உறுப்பினர்கள்